Publication: Magyar Közlöny
Issue: MK-2001-101 (Year: 2001, Number: 101)
Era: 1990-2004
Section: tagjainak szolgálati viszonyáról szóló 1996. évi XLIII. törvény 245/J—245/M. §-aiban szabályozott központi tisztikarba történő felvételre.
Paragraph Index: 193

b) Központi tiszti cím — pályázat alapján — annak a felsőfokú végzettséggel rendelkező hivatásos állományúnak adható, aki az országos parancsnokság, a polgári nemzetbiztonsági szolgálatok állományában vagy a miniszter által irányított minisztériumban, hivatalban — berendelés, vezénylés alapján — teljesít szolgálatot. Kiemelten fontos kormányzati érdekből központi tiszti cím — sikeres pályázat alapján — a fegyveres szervek területi, helyi szerveinek szolgálatot teljesítő hivatásos állományú részére is adható. A központi tisztikar tagjának feladata, hogy a beosztásának (munkakörének) ellátása során segítse a közigazgatási, rendészeti, nemzetbiztonsági stratégiai döntések, programok előkészítését és végrehajtását, az európai integrációval összefüggő, a fegyveres szervet érintő kormányzati feladatok ellátását. A központi tiszt jogai és kötelezettségei tekintetében egyebekben a főtisztviselőkre vonatkozó szabályozás az irányadó. A pályázatok benyújtásának határideje: 2001. október 15. A pályázatokat, a Miniszterelnöki Hivatalt vezető miniszternek címezve a Miniszterelnöki Hivatalhoz kell benyújtani a következő címre: 1357 Bp. Pf. 2 A pályázatnak tartalmaznia kell: — a pályázó személyi adatait, — szakmai önéletrajzát, — mindazokat a tényeket és körülményeket, igazolásokat, bizonyítványokat, melyek a főtisztviselői, illetve központi tiszti kinevezését alátámaszthatják, — személyes adatainak — a pályázat elbírálásához szükséges — kezelésére történő felhatalmazást a Miniszterelnöki Hivatal számára. A pályázatok elbírálásának határideje: 2001. december 15. Dr. Stumpf István s. k., a Miniszterelnöki Hivatalt vezető miniszter A közlekedési és vízügyi miniszter k ö z l e m é n y e a Magyar Köztársaság Kormánya és az Európai Űrügynökség (ESA) között a világűr békés célú kutatásában és felhasználásában való együttműködésről szóló Egyezmény további 2 évre történő meghosszabbításáról A közlekedési és vízügyi miniszter a Kormánytól kapott felhatalmazás alapján közli, hogy a Magyar Köztársaság Kormánya és az Európai Űrügynökség (ESA) között a világűr békés célú kutatásában és felhasználásában való együttműködésről szóló Egyezmény további 2 évre történő meghosszabbításáról az Európai Űrügynökség Tanácsával levélváltás útján megállapodott. Ennek értelmében az Egyezmény hatályát 2003. április 10. napjáig meghosszabbítottnak kell tekinteni. Dr. Fónagy János s. k., közlekedési és vízügyi miniszter KÖZLEMÉNYEK, HIRDETMÉNYEK V. rész 2001/101. szám A Földművelésügyi és Vidékfejlesztési Minisztérium Fővárosi és Pest Megyei Földművelésügyi Hivatalának (1052 Budapest, Városház u. 7.) h i r d e t m é n y e i

Source: https://magyarkozlony.hu/hivatalos-lapok/ddc874cf9ba1426f621a7836fc64180ff911dfbc/dokumentumok/6883587cd151db6c0ca7d8fcf4ad4201557b85ff/letoltes